**12.4.2018 Vox Aurea EJCF 2018, Basel / Sveitsi**

Lähtö maanantain ja tiistain 8.5 välisenä yönä. Ole paikalla 01.00 Hippoksen Jäähallin Alakulmalla. Bussi lähtee noin klo 01.15.

Lennämme Finnairin lennolla Zurichiin, kone lähtee Helsingistä klo 7.55.

Paluulentomme Zurichistä laskeutuu Helsinkiin sunnuntaina 13.5 klo 22.50. Olemme Jyväskylässä Alakulmalla takaisin sunnuntain ja maanantain välisenä yönä arviolta klo 3.30 maissa. Kun pääsemme Helsingistä bussilla liikkeelle, viestitellään vanhempien ryhmään tarkempaa arviota paluuajasta. Koulusta kannattaa siis pyytää vapaata vielä maanantai.

Varaa passi esille lähtiessä. Oma matkahuoltaja kerää passit säilytettäväksi.

Tavarat pakataan yhteen matkalaukkuun (ehdoton max. 23 kg) niin, että sen kanssa on helppo kulkea. Matkalaukun kanssa pitää kuorolaisen pystyä kulkemaan Baselissa paikallisjunassa, jolla majoitusperheisiin kuljetaan. Pukupussi ja kansallispuku pakataan erikseen matkalaukkuun sisälle.

Bussiin ja lentokoneeseen kevyt reppu max. 8 kg, jossa mm. eväät kulkevat. Reppu on tarpeen myös Baselissa liikkuessa. Huomioi käsimatkatavaraohjeet: ei teräviä esineitä, käsimatkatavaroiden nestemäiset tuotteet matkustamossa pakataan 100 ml muovipusseihin.

Ryhmän huoltajalta saa laminoidun nimilapun kiinnitettäväksi reppuun, matkalaukkuun ja pukupussiin.

Omaa rahaa voi ottaa mukaan max. 80 euron edestä. Kuorolaiset saavat taskurahaa myös festivaalilta eikä ostosaikaa juurikaan ole. Kaikki ruokailut maksaa joko festivaaliorganisaatio tai Vox Aurean Tuki ry. Kuorolainen vastaa puhelimestaan ja omasta rahastaan itse, mutta kukkaroita ja puhelimia saa mielellään tuoda omalle matkahuoltajalle säilytettäväksi esim. esiintymisten ajaksi ja muutenkin.

Puhelimen käytöstä Suomen ulkopuolella sopii kuorolaisen perhe kuorolaisen kanssa. Puhelinkulut ovat kuorolaisen ja perheen vastuulla. Kallista data-liikennettä kannattaa välttää ja käyttää nettiä vain ilmaisilla wifi-alueilla. Mobiilidata ja data-roaming kannattaa poistaa päältä.

Ota kotiväen puhelinnumerot mukaan myös paperille kirjoitettuna, ei vain kännykässä.

Allergiat yms. erikoishuomioitavat asiat on ilmoitettu festivaaliorganisaatiolle ja tätä kautta myös perheisiin, mutta ne kannattaa vielä käydä isäntäperheiden kanssa läpi kunhan yhteystiedot perheisiin tulevat.

Jos on allergiaa tms., saattaa äänen kunnossa pitämisessä olla hyötyä muun oman lääkityksen lisäksi GeloRevoice-tableteista (apteekista)

Jos terveydentilassa on erityishuomioitavaa, olkaa yhteydessä Rida Riskilään. Rida on sairaanhoitaja ja terveydenhuoltovastaavamme matkan aikana. Ilmoittautumislomakkeissa kerrotut asiat ovat Ridalla jo tiedossa ja huomioidaan matkalla.

Olkaa muutenkin yhteyksissä heti jos tulee asioita jotka mietityttävät. Yhteyttä voi ottaa joko kuorolaisen omaan matkahuoltajaan tai matkanjohtajaan Hanna Lehtiseen.

Hanna Lehtinen puh. 0407580003 hanna.m.lehtinen@gmail.com

Sanna Salminen puh. 0503791423 sanna.p.salminen@jyu.fi

Laura Eskola puh. 0504921863 laura.eskola92@gmail.com

Antti Kleemola puh. 0405326601 kleemolaantti@gmail.com

Päivi Järvinen puh. 0505726218 paivi.k.jarvinen@jkl.f

Rida Riskilä puh. 0407373028 ridaxrida@yahoo.com

**MATKALLE MUKAAN:**

Käsimatkatavaroihin eli reppuun / kassiin pakataan:

* Passi ja rahat (maksimissaan 80 euron edestä Sveitsin frangeiksi vaihdettuna),
* Visa Electron tai luottokortti jos on mukana (kuorolaisen omalla vastuulla)
* eurooppalainen sairausvakuutuskortti
* Reilut ja terveelliset eväät. Ensimmäinen järjestetty ruokailu on lounas Baselissa.
* Vox-juomapullo vedellä täytettynä. Pullo tyhjennetään ennen turvatarkastusta.
* erä vaihtovaatteita: alusasu, T-paita, housut tai hame, sukat
* Käsidesi (100 ml muovipussissa).
* Omat lääkkeet alkuperäisissä pakkauksissa ja lisäksi tarvittaessa maitohappobakteeri, särkylääkkeet, laastaria, korvatulpat, nuhalääke, reseptivapaat allergialääkkeet, pahoinvointilääkkeet jne. Huom! Jos olet allerginen ja tarvitset mukaasi Epipen-kynän, pyydä lääkäriltä myös toinen Epipen-kynä varalta. Reseptilääkkeistä potilasohje mukaan.
* Kännykkä ja laturi + kuulokkeet
* Aurinkolasit
* Matkatekemistä, lukemista tms.

Matkalaukkuun pakataan:

- Kansallispuku (Puvun osat nimikoidaan maalarinteipillä jo kotona. Arvokkaat pukuun kuuluvat korut kannattaa jättää kotiin.)

-Sukkahousut, joko paksut valkoiset tai pukuun kuuluvat

- Kuorokengät (ei korkoja eikä koristeita)

- Halutessa hikilaput kansallispuvun puseron kainaloihin (pukua käytetään paljon ja joka päivä matkan aikana)

-Henkari, johon puku ripustetaan aina isäntäperheeseen tultua, ettei rypisty.

-Musta pitkä- ja lyhythihainen kuoropaita, uusi viininpunainen paita, kuorohuppari, matkapaita (Matkapaita ja Vox-huppari päälle lähtiessä. Merkkaa kaikkiin paitoihin oma nimi)

-Tummat farkut tai tummat siistit housut

-Nuotit ja kynät

-Hygieniatarvikkeet (hammasharja, tahna, shampoo yms. )

-Muuta vaatetta (alusvaatteita, sukkia, housuja, paitoja, yöpuku). Viikon aikana pukeudutaan lähinnä Vox-paitaan + housuihin ja kansallispukuun, joten muun vaatetuksen tarve vähäinen

-Takki ja kengät joilla on hyvä kävellä, sormikkaat, hattu

-Sateenvarjo

-Majoitusparin kanssa yhteiset tuliaiset isäntäperheeseen (esim. Voxin levy + tee + kassi + jotain syötävää + joku suomalainen tuote, vaikkapa Marimekolta, Aarikalta tai Arabialta tai saksankielinen Suomi-teemainen kirja tai englanninkieinen Tatu ja Patu Suomi-kirja tms.)

-hellehattu ja pieni huivi aurinkosuojaksi

-Aurinkorasvaa

-Neutraalin värisiä hiuslenksuja ja pinnejä (kansallispuvun kanssa hiukset leteillä)

-Hiusharja

-Jos hiuslakkaa, niin hajusteetonta kuten mieluusti muukin kosmetiikka